BECKWITH] TEXT AND TRANSLATION : 405 
Olelo aku la o Aiwohikupua, “Akahi no wau a maopopo no 
Maunakea mai oe, a ua loaa koke kou inoa ia makou ma ka haiia ana 
e kela kanaka paeaea.” 
“A no kau noi e ke Alii,” wahi a Poliahu, “ E lawe wau ia oe i 
kane na’u, a nolaila, ke hai aku nei wau ia oe, me ka ninau aku; 
aole anei o oe ke Alii i ku iluna a hoohiki ma ka inoa o kou mau 
Akua, aole oe e lawe i hookahi wahine o keia mau mokupuni, mai 
Hawaii nei, a Kauai; aia kau wahine lawe noloko mai o Moaulanuia- 
kea? Aole anei oe i hoopalau me Hinaikamalama, ke kaikamahine 
Alii kaulana o Hana? A pau ko huakai kaapuni ia Hawaii nei, alaila, 
hoi aku a hoao olua? A no kau noi mai e lawe kaua ia kaua i mau 
mea hoohui nolaila, ke hai aku nei wau ia oe; aia a hoopau oe i 
kau hoohiki mua, alaila, aole na’u e lawe ia oe, nau no e lawe ia’u a 
hui kaua e like me kou makemake.” 
A no keia olelo a Poliahu, pili pu iho la ko Aiwohikupua manao 
me ke kaumaha no hoi; a liuliu hoopuka aku la o Aiwohikupua 
i wahi ninau pokole penei, “ Pehea la oe i ike ai, a i lohe ai hoi no 
ka’u mau hana au e hai mai nei? He oiaio, e Poliahu e, 0 na mea 
a pau au e olelo mai nei, ua liana wau e like me ia nolaila, e hai 
mai i ka mea nana i olelo aku ia oe.” 
“Aole o’u mea nana i hai mai i keia mau mea, e ke Alii kane, no’u 
iho no ko’u ike,” wahi a ke Alii wahine, “no ka mea, ua hanau 
kupuaia mai wau e like me oe, a ua loaa no ia’u ka ike mai ke Akua 
mai o ko’u mau kupuna a hooili ia’u, e like me oe, a na ia Akua wau 
i kuhikuhi mai e like me ka’u e olelo nei ia oukou. Ia oukou no e 
holo mai ana 1 Humuula, ua ike wau nou na waa, a pela wau i ike 
al ia oe.” 
A no keia olelo, kukuli iho la o Aiwohikupua, a hoomaikai aku 
la imua o Poliahu, me ke noi aku e lilo ia i kane hoopalau na Poliahu, 
me ke noi aku e holo pu i Kauai. 
“Aole kaua e holo pu i Kauai,” wahi a ka wahine, “aka, e kau 
wau me oukou a Kohala, hoi mai wau, alaila hoi oukou.” 
Mai ka hoomaka ana e halawai na’lii a hiki i ka pau ana o na 
olelo a laua, iluna no o na waa keia mau kamailio ana. . 
Mamua o ka holo ana, olelo aku ka wahine ia Aiwohikupua, “ Ke 
holo pu nei kakou, e hookaawale mai ko’u wahi, kaawale aku ko 
olua wahi, aole o na kanaka, ua akaka ko lakou wahi, mai hoopa 
mai oukou ia’u, aole hoi au e hoopa ia oukou a hiki wale i Kohala, 
e noho maluhia loa kakou a pau.” A ua maikai ia mea imua o 
lakou. 
Ta holo ana o lakou a hiki i Kohala, aole i hanaia kekahi mea iho 
iwaena o lakou. 
